|  |  |
| --- | --- |
| Назив обуке | а) ПРАВО ЕВРОПСКЕ УНИЈЕ |
| Садржај обуке | 1. О Европској унији (ЕУ)  * Правна природа ЕУ * Критеријуми за приступање ЕУ (из Уговора, Копенхашки и Мадридски критеријуми)  1. Извори права ЕУ  * Примарни извори * Основна начела права ЕУ * Секундарни извори (законодавни и незаконодавни; врсте, структура и карактеристике) * Хијерархија правних аката ЕУ * Улога и значај пресуда Суда Европске уније  1. „Институционални троугао“ (Европски парламент – Савјет – Европска комисија)  * Укратко о институцијама * Поступак доношења прописа ЕУ (законодавна иницијатива, доносиоци прописа, надлежности и овлашћења) * Законодавни и незаконодавни акти (делегирани и спроведбени акти)  1. Споразум о стабилизацији и придруживању између БиХ и ЕУ у контексту права ЕУ  * Правна основа * Правни ефекат Споразума о стабилизацији и придруживању (ССП) * Институционални оквир из ССП-а * Обавеза усклађивања и Програм интегрисања |
| Минимално трајање изражено бројем академских часова | * Класична обука у учионици: 8 академских часова то јест обука у трајању од 1 дана * Вебинар: 5 академских часова |
| Опис обуке | С обзиром да је ЕУ *sui generis* творевина, њен правни систем и законодавство су врло специфични. Право ЕУ подијељено је на примарно и секундарно те је врло сложено. Основ ЕУ јесте пренос надлежности држава чланица на ЕУ на основу Уговора, у којима су инкорпорисани одређени принципи, као и издиференциране надлежности ЕУ у одређеним пољима (искључиве, подијељене са државама чланицама и координирајућа надлежност). Од времена настанка првих европских заједница до данас десиле су се многе промјене како у структурама и улози институција ЕУ те процесу доношења одлука, тако и у развоју заједничких политика и правном инструментарију ЕУ. Разумијевање функција и улога унутар лавиринта европских институција, као и правног система ЕУ важно је за разумијевање цјелокупног процеса европских интеграција. |
| Циљеви обуке | * Упознати полазнике с оквиром правног система ЕУ * Пренијети знања о основама права ЕУ са фокусом на секундарне изворе права (уредбе, директиве и одлуке) * Пренијети знања о ефектима права ЕУ (обавезујући/необавезујући, супремација, пропорционалност, директни ефекти, директна примјена, одговорност за непримјењивање...) * Упознати полазнике с оквиром структуре, врстом институција других тијела ЕУ и њиховим функционисањем * Упознати полазнике с основама процеса доношења одлука у ЕУ * Упознати полазнике са ССП-ом и његовим ефектомна правни систем БиХ * Упознати полазнике с обавезом усклађивања и Програмом интегрисања |
| Циљна група полазника | * Чланови тијела у систему координације процеса европских интеграција и осталих структура успостављених за потребе процеса европских интеграција и државни службеници који обављају послове: * усклађивања законодавства БиХ са правном тековином ЕУ * координације процеса придруживања Босне и Херцеговине ЕУ * превођења и редактуре правних прописа за потребе процеса европских интеграција * Научни и стручни радници, студенти додипломских, постдипломских и докторских студија у области европских интеграција, новинари, представници невладиних организација, запослени у јавним предузећима и незапослени. |
| Исходи учења | * Полазници обуке су упознати с основама правног система ЕУ * Полазници обуке су упознати с изворима права ЕУ, њиховим карактеристикама и међусобним разликама * Полазници обуке разумију процес доношења закона и других правних аката и улоге институција ЕУ у овом процесу * Полазници обуке разумију основе и значај ССП-а |
| Методе извођења обуке | Обука се може држати као класична обука у учионици или вебинар.  У случају класичне обуке у учионици теоретски дио (презентације) треба трајати 6 академских часова, а практични дио (квизови, тестови, вјежбе и рад у групама) 2 академска часа.  Уколико се обука држи у форми вебинара, скраћење њеног трајања треба бити спроведено на начин да се осигура пропорционално покривање цјелокупног садржаја (теорртски дио и вјежбе).  Практични дио обухвата:   * Примјер правних инструмената ЕУ (структура, садржај и специфичности) * Примјер пресуда Суда Европске уније (илустрација значаја у правном и политичком контексту) * Квизови самопроцјене у вези с информацијама добивеним током обуке * Вјежба по избору предавача |